**Ministru kabineta rīkojuma projekta “Par nekustamā īpašuma “DET-Ventspils 38a”, Sabilē, Talsu novadā, pārdošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par nekustamā īpašuma “DET-Ventspils 38a”, Sabilē, Talsu novadā, pārdošanu” (turpmāk – rīkojuma projekts) sagatavots, lai, ievērojot Publiskas personas mantas atsavināšanas likumā (turpmāk – Atsavināšanas likums) ietverto tiesisko regulējumu, atļautu valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē nekustamo īpašumu “DET-Ventspils 38a” (nekustamā īpašuma kadastra Nr. 8813 001 0106) – zemes vienību ar kadastra apzīmējumu 8813 001 0106 0.0471 ha platībā – Sabilē, Talsu novadā, jo tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 4. panta pirmā un otrā daļa, 5. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vides aizsardzības un reģionālās attīstības ministrijā (turpmāk – Ministrija) saņemta Ministrijas padotības iestādes – Dabas aizsardzības pārvaldes (turpmāk – Pārvalde) – 2020. gada 29. septembra vēstule Nr. 1.5/4949/2020-N (turpmāk – vēstule), kurā Pārvalde informē par Pārvaldei adresētā privātpersonas iesniegumā izteikto vēlmi atpirkt valsts nekustamo īpašumu “DET-Ventspils 38a” (nekustamā īpašuma kadastra Nr. 8813 001 0106), Sabilē, Talsu novadā (turpmāk – valsts nekustamais īpašums) – zemes vienību ar kadastra apzīmējumu 8813 001 0106 (turpmāk – zemesgabals) 0.0471 ha platībā, kā arī Pārvaldes veikto izvērtējumu, ka valsts nekustamais īpašums nav nepieciešams Pārvaldes funkciju veikšanai.Pārvalde, ņemot vērā, ka uz vēstules sagatavošanas brīdi valsts nekustamais īpašums nebija ierakstīts zemesgrāmatā, pirms rīkojuma projekta sagatavošanas veica nepieciešamās darbības zemesgabala kadastrālajai uzmērīšanai un 2021. gada 29. marta vēstulē Nr. 1.5/1791/2021-N atkārtoti lūdza Ministriju sagatavot un virzīt rīkojuma projektu valsts nekustamā īpašuma atsavināšanai.Atbilstoši Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas datiem:* valsts nekustamais īpašums sastāv no viena zemesgabala 0.0471 ha platībā;
* zemesgabala zemes lietošanas veids visā platībā – zeme zem ēkām;
* nekustamā īpašuma lietošanas mērķis – Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve;
* kadastrālā vērtība uz 2021. gada 1. janvāri ir 25 *euro*;
* zemesgabalam 2020. gada 28. decembrī veikta instrumentālā uzmērīšana, reģistrēti šādi apgrūtinājumi:
* dabas parka neitrālās zonas teritorija visā zemesgabala platībā;
* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.0244 ha;
* ekspluatācijas aizsargjoslas teritorija gar elektronisko sakaru tīklu gaisvadu līniju – 0.0004;
* zemes īpašniekam nepiederoša būve vai būves daļa 0,0009 ha;
* nekustamais īpašums reģistrēts zemesgrāmatā (Sabiles pilsētas zemesgrāmatas nodalījums Nr. 100000611133).

Atbilstoši zemesgabala apgrūtinājumu plānam uz zemesgabala atrodas zemes īpašniekam nepiederoša būve vai būves daļa (būves kadastra apzīmējums 8813 001 0026 004, turpmāk – būve) 0,0009 ha platībā. Saskaņā ar Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas datiem būve atrodas uz privātpersonai piederoša nekustamā īpašuma sastāvā esošas zemes vienības, kā būves lietotājs norādīts attiecīgā privātpersona, bet būve nav reģistrēta zemesgrāmatā privātpersonas nekustamā īpašuma sastāvā. Līdz ar to valsts nekustamā īpašuma atsavināšanai nav piemērojams Atsavināšanas likuma 4. panta ceturtās daļas 3. punkts, kas noteic, ka publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas pieguļ šai zemei, kā arī saistītā Atsavināšanas likuma 5. panta trešā daļa, ka 4. panta ceturtās daļas 3. punktā minētajā gadījumā Ministru kabineta atļauja nebūtu nepieciešama.Ņemot vērā iepriekš minēto, valsts nekustamā īpašuma atsavināšanai nepieciešama Ministru kabineta atļauja atbilstoši Atsavināšanas likuma 5. panta pirmajai daļai.Saskaņā ar Ministru kabineta 1999. gada 9. marta noteikumu Nr. 83 “Noteikumi par dabas parkiem” 1.10. apakšpunktu un 11. pielikumu, kā arī Ministru kabineta 2008. gada 3. marta noteikumiem Nr.133 “Dabas parka “Abavas senleja” individuālie aizsardzības un izmantošanas noteikumi” 5.2. apakšpunktu valsts nekustamais īpašums atrodas dabas parka “Abavas senleja” neitrālajā zonā un saskaņā ar dabas datu pārvaldības sistēmas “Ozols” informāciju, tajā nav konstatēti īpaši aizsargājami biotopi vai aizsargājamu sugu atradnes vai dzīvotnes.Likums “Par īpaši aizsargājamām dabas teritorijām” 33. panta otrā daļa neaizliedz valsts nekustamā īpašuma atsavināšanu dabas parka neitrālajā zonā.Valsts nekustamā īpašuma pārvaldītājs un apsaimniekotājs ir Pārvalde, pamatojoties uz Ministrijas un Pārvaldes 2017. gada 14. novembra pārvaldīšanas līgumu (Pārvaldes reģistrācijas Nr. 7.8/39/2017-P, Ministrijas reģistrācijas Nr. NĪ/7/2017). Ņemot vērā, ka valsts nekustamais īpašums nav nepieciešams Pārvaldes funkciju nodrošināšanai, Ministrijas ieskatā lietderīgākais valsts nekustamā īpašuma atsavināšanas veids ir tā pārdošana izsolē.Atbilstoši Atsavināšanas likuma 8. panta pirmajā daļā un 9. panta pirmajā daļā noteiktajam, valsts nekustamā īpašuma novērtēšanu un atsavināšanu organizē VNĪ.VNĪ, pamatojoties uz Ministru kabineta atļauju, rīkojuma projekta 1. punktā minēto valsts nekustamo īpašumu atsavina saskaņā ar Atsavināšanas likumā noteikto kārtību.Rīkojuma projekts paredz uzdevumu Ministrijai nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas – nodošanas aktu.Izsoles dalībniekiem tiks sniegta informācija par zemes īpašniekam nepiederošas būves daļas atrašanos uz zemesgabala.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Ievērojot Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punktā noteikto, pēc rīkojuma projekta izsludināšanas Valsts sekretāru sanāksmē, tiks noskaidrots, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai. Ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasīs rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | Nav precīzi aprēķināms | 0  | Nav precīzi aprēķināms | 0  | Nav precīzi aprēķināms | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | Nav precīzi aprēķināms | 0  | Nav precīzi aprēķināms | 0  | Nav precīzi aprēķināms | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 | 0 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 | Nav precīzi aprēķināms | 0  | Nav precīzi aprēķināms | 0  | Nav precīzi aprēķināms | 0  |
| 3.1. valsts pamatbudžets |  0 | Nav precīzi aprēķināms | 0  | Nav precīzi aprēķināms | 0  | Nav precīzi aprēķināms | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X  | 0  | X  | 0  | 0  |
| 5. Precizēta finansiālā ietekme | X | Nav precīzi aprēķināms | X  | Nav precīzi aprēķināms | X  | Nav precīzi aprēķināms | 0  |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Rīkojuma projekts šo jomu neskar. |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.VNĪ saskaņā ar Atsavināšanas likuma 47. pantu un Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punktu nekustamo īpašumu atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamo īpašumu pārdošanas vērtību, ņemot vērā, ka nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota.Vienlaikus norādāms, ka rīkojuma projekts un tā anotācija pēc to izsludināšanas Valsts sekretāru sanāksmē būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Pārvalde, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde tiks nodrošināta Ministrijas, Pārvaldes un VNĪ esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Vides aizsardzības un reģionālās

attīstības ministrs A. T. Plešs

Saulīte, 66026587

diana.saulite@varam.gov.lv